[{"text_idx": "#000000", "text": "1993. aastal alustas KBFI bioenergeetika laboratooriumis elusraku uurimisega. Meie laboratooriumis kasutatakse uurimisobjektina skinneeritud kiude ja kudesid ning isoleeritud kardiomu\u0308otsu\u0308u\u0308te, samuti su\u0308damelihase rakkude geneetiliselt modifitseeritud rakukultuure ning mitmesuguseid kasvajarakkude kultuure. Neis rakkudes on sa\u0308ilinud intaktselt ko\u0303ik rakule vajalikud struktuurid ning selliste preparaatide kasutamine vo\u0303imaldab uurida raku metabolismi in vivo."}, {"text_idx": "#000003", "text": "Bioenergeetika laboratooriumis saadud tulemused on viinud intratsellulaarse energeetilise u\u0308ksuse ja mitokondriaalse interaktosoomi hu\u0308poteesi formuleerimisele."}, {"text_idx": "#000004", "text": "Koosto\u0308o\u0308s s\u030cveitsi, ameerika ja prantsuse teadlastega on loodud uus teaduslik suund molekulaarne su\u0308steemne rakubioenergeetika, mis kujutab endast eksperimentaalsete uuringute ja matemaatilise modellerimise su\u0308mbioosi. KBFI Bioenergeetika laboratooriumi po\u0303hiliseks to\u0308o\u0308suunaks on metaboolsete voogude uurimine e. fluksoomika (inglise keeles fluxomics). Integreeritud energiasu\u0308steemide uurimine raku tasemel on moodsa su\u0308steemibioenergeetika u\u0308heks ta\u0308htsaks komponendiks, mis vo\u0303imaldab mo\u0303ista ainevahetust elusrakkudes ja samuti mehhanisme, mis viivad rakupatoloogiate tekkele."}, {"text_idx": "#000005", "text": "Viimastel aastatel on laboris loodud nii teoreetiline kui materiaalne baas kasvajarakkude bioenergeetika fundamentaal- ja rakendusteaduse arenguks nii KBFI-s kui ka Eesti teaduses tervikuna. Kasvajarakkude energiatranspordi voogude ja nende regulatsiooni uurimine on uus suund nii Eesti kui rahvusvahelisel tasemel, samuti on va\u0308hiuuringud u\u0308heks Euroopa Liidu prioriteetidest."}, {"text_idx": "#000006", "text": "Kasvajarakkude energimetabolismi regulatsioon in situ. In situ kasvaja mudelina kasutame inimese soole ja rinnava\u0308hi va\u0308hi kliinilist materjali.\nEnergiau\u0308lekande teede organiseeritus kasvaja ja lihasrakkudes. CK ja AK vo\u0303rgustike vahelise sidestatuse uurimisel kasutatakse lihaspreparaate, kliinilist materjali ning vo\u0303rdluseks rakukultuure.\nMuutused integreeritud energiatarbimise vo\u0303rgustike molekulaarses organisatsioonis normaalses su\u0308damelihases vananemise ka\u0308igus."}]